Shveytsariyalik tog‘ chang‘ichisi, 25 yoshli Nikolas Vagner arqonga bog‘lab qo‘yilgan smartfonga tog‘dan chang‘ida tushib kelayotganini suratga oldi, deb xabar bermoqda The News Web. Vagner 3D-printerda suratga olish uchun maxsus Centriphone qurilmasini bosib chiqardi. Bu qurilma arqonga bog‘lab qo‘yilgan smartfonni operator atrofida aylantirishga imkon beradi. Vagnerning aytishicha, u 2 yillik mukammal natijani izlashlardan keyin shunday usulda videoni tasvirga oldi. Rolik iPhone 6 smartfonida soniyasiga 240 kadr rejimida suratga olingan. Vagnerning aytishicha, izlanishlar davrida birorta ham telefon shikastlanmagan. Vagner Centriphone’ning 3D-bosma uchun shablonini ochiq foydalanishga qo‘yishga va’da berdi. Vagnerning instagramdagi sahifasida ekstremal suratga olishning boshqa usullari natijalarini ham ko‘rish mumkin.